CELEX: 32020R1309
Language: bg
Date: 2020-09-21 00:00:00
Title: Регламент за изпълнение (ЕС) 2020/1309 на Съвета от 21 септември 2020 година за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия

21.9.2020   
               
               
                  BG
               
               
                  Официален вестник на Европейския съюз
               
               
                  LI 305/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1309 НА СЪВЕТА
         от 21 септември 2020 година
         за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (EС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (1), и по-специално член 21, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 януари 2016 г. Съветът прие Регламент (ЕС) 2016/44.
                  
               
                     (2)
                  
                  
                     На 27 март 2020 г. върховният представител на Съюза по въпросите на външните работи и политиката на сигурност („върховният представител“) направи декларация, от името на Съюза, относно Либия, в която всички страни бяха призовани да зачитат правата на човека и международното право.
                  
               
                     (3)
                  
                  
                     На 12 май 2020 г. върховният представител направи декларация от името на Съюза, в която се заявява, че Съюзът продължава да е твърдо решен да следи за пълното спазване на оръжейното ембарго на ООН в Либия. Беше също подчертано, че трябва да бъдат положени всички усилия, за да се гарантира пълното и ефективно прилагане на съответните резолюции на Съвета за сигурност на ООН, включително през сухопътните и въздушните граници с Либия.
                  
               
                     (4)
                  
                  
                     Освен това в декларацията се напомня на страните, че трябва да спазват международното право, включително международното хуманитарно право, и че нарушителите ще бъдат подведени под отговорност.
                  
               
                     (5)
                  
                  
                     Съветът остава дълбоко загрижен за положението в Либия и по-специално за действията, които застрашават мира, сигурността или стабилността в Либия, включително нарушения на оръжейното ембарго на ООН и незаконни опити за контрабанда на петрол от Либия, както и нарушения на правата на човека.
                  
               
                     (6)
                  
                  
                     В този контекст и с оглед на продължаващата ескалация на насилието в Либия, в списъка на подлежащите на ограничителни мерки лица и образувания, който се съдържа в приложение III към Регламент (ЕС) 2016/44, следва да бъдат добавени две лица, отговорни за нарушения на правата на човека и три образувания, които участват в нарушаването на оръжейното ембарго на ООН.
                  
               
                     (7)
                  
                  
                     Поради това приложение III към Регламент (ЕС) 2016/44 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение III към Регламент (ЕС) 2016/44 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 септември 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 12, 19.1.2016 г., стр. 1.
      
      
         
            ПРИЛОЖЕНИЕ
            
               1)   
               В Регламент (ЕС) 2016/44, приложение III, част А (Лица) се добавят следните вписвания:
               
                            
                        
                        
                           Име
                        
                        
                           Идентификационни данни
                        
                        
                           Основания
                        
                        
                           Дата на включване в списъка
                        
                     
                           „20.
                        
                        
                           AL-WERFALLI, Mahmoud Mustafa Busayf
                           псевдоним AL-WARFALLI, Mahmud
                        
                        
                           Дата на раждане: 1978
                           Място на раждане: Племето Werfalla, Западна Либия или Elrseefa (Bani Walid)
                           Пол: мъжки
                        
                        
                           Mahmoud al-Werfalli служи като командир (лейтенант) на бригадата al-Saiga, чиято база е в Бенгази. В това си качество al-Werfalli е отговорен за и пряко или непряко е участвал в сериозни нарушения на правата на човека, включително убийства и екзекуции.
                           Al-Werfalli се свързва с убийствата на тридесет и трима души в периода между юни 2016 г. и юли 2017 г. при отделни случаи, както и с масовата екзекуция на десет души на 24 януари 2018 г.
                        
                        
                           21.9.2020 г.
                        
                     
                           21.
                        
                        
                           DIAB, Moussa
                           псевдоним DIAB, Mousa
                        
                        
                           Пол: мъжки
                        
                        
                           Moussa Diab е отговорен за и пряко е участвал в сериозни нарушения на правата на човека, включително трафик на хора, както и в отвличания, изнасилвания и убийства на мигранти и бежанци.
                           Той е държал мигранти и бежанци в плен в незаконен лагер за задържане близо до Bani Walid, където те са били третирани по нечовешки и унизителни начин. Няколко мигранти и бежанци са били убити при опита си да избягат от лагера за задържане.
                        
                        
                           21.9.2020 г.“
                        
                     
            
               2)   
               В Регламент (ЕС) 2016/44, приложение III, част Б (Образувания) се добавят следните вписвания:
               
                            
                        
                        
                           Име
                        
                        
                           Идентификационни данни
                        
                        
                           Основания
                        
                        
                           Дата на включване в списъка
                        
                     
                           „17.
                        
                        
                           Sigma Airlines
                           други наименования Sigma Aviation; Air Sigma
                        
                        
                           Адрес:
                           
                                       Markov Str. 11
                                    
                                 
                                       050013, Almaty, Kazakhstan
                                    
                                 Тел.: +77272922305
                           Уебсайт: https://airsigma.pro/
                           Регистрирано на името на: Kenesbayev Umirbek Zharmenovich
                        
                        
                           Sigma Airlines е въздухоплавателна компания за търговски превоз на товари, която оперира със самолети, за които е установено, че са нарушавали оръжейното ембарго в Либия, наложено с Резолюция 1970 (2011) на СС на ООН и транспонирано в член 1 от Решение (ОВППС) 2015/1333.
                           ООН е посочила Sigma Airlines като един от доставчиците на търговски въздушни товари, които действат в нарушение на ембаргото на ООН върху трансфера на военно оборудване към Либия.
                        
                        
                           21.9.2020 г.
                        
                     
                           18.
                        
                        
                           Avrasya Shipping
                        
                        
                           Адрес:
                           Liman Mh. Gezi Cd. No:22/3 İlkadım, Samsun, Turkey
                           Тел.: +90 5497201748
                           Имейл: info@avrasyashipping.com
                           Уебсайт: http://www.avrasyashipping.com/iletisim
                        
                        
                           Avrasya Shipping е мореплавателна компания, която оперира с плавателен съд с наименование Cirkin, за който е установено, че е нарушавал оръжейното ембарго в Либия, наложено с Резолюция 1970 (2011) на СС на ООН и транспонирано в член 1 от Решение (ОВППС) 2015/1333.
                           По-специално Cirkin е свързан с транспортирането на военно оборудване до Либия през май и юни 2020 г.
                        
                        
                           21.9.2020 г.
                        
                     
                           19.
                        
                        
                           Med Wave Shipping
                        
                        
                           Адрес:
                           
                                       Office 511, 5th Floor, Baraka Building, Dauwar Al-Waha, Jordan;
                                    
                                 
                                       Adel Al-Hojrat building n°3, 1rst Floor, opposite Swefieh, Mall-Swefieh Po Box 850880 Amman, 11185 Jordan;
                                    
                                 
                                       Ground Floor, Orient Queen Homes Building, John Kennedy, Ras Beirut, Lebanon
                                    
                                 Тел.: +962787064121; +96265865550; +96265868550
                           Имейл: operation@medwave.co
                        
                        
                           Med Wave Shipping е мореплавателна компания, която оперира с плавателен съд с наименование Bana, за който е установено, че е нарушавал оръжейното ембарго в Либия, наложено с Резолюция 1970 (2011) на СС на ООН и транспонирано в член 1 от Решение (ОВППС) 2015/1333.
                           По-специално Bana е свързан с транспортирането на военно оборудване до Либия през януари 2020 г.
                        
                        
                           21.9.2020 г.“